મોડાસા-શામળાજી: શામળાજી પોલીસે રતનપુર ચેકપોસ્ટ પાસેથી ચંપલના કાર્ટુનની આડમાં છૂપાવેલો 4.80 લાખનો વિદેશી દારૂનો જથ્થો ઝડપી પાડ્યો હતો. પોલીસે દારૂ સહિત ટાટા ટેમ્પો સહિત કુલ 14.81 લાખનો મુદામાલ અને 2 પરપ્રાંતિય શખસોને પકડી લીધા હતા. શામળાજી પોલીસ સ્ટેશનના પી.એસ.આઇ અેમ.બી. ગઢવી શનિવાર સાંજે હિંમતનગર- ઉદેપુર નેશનલ હાઇવે પર વાહન ચેકિંગ કરી રહ્યા હતા. દરમિયાન રાત્રિના 9.30 કલાકે રતનપુર ચેકપોસ્ટ પાસેના અણસોલ ગામની સીમમાંથી પસાર થતી ટાટા ટેમ્પો (નં. એચ.આર. 55 ડબલ્યુ 3129)ને રોકાવી તલાશી લેતાં ચંપલના કાર્ટુનની આડમાં છુપાવેલો વિદેશી દારૂ અલગ અલગ બ્રાન્ડનો હાથ લાગ્યો હતો.